લાગણી એક હદથી વધુ હોય, પછી એને રજૂ કરવામાં કે એ અંગે ખુલાસો કરવામાં શબ્દો કામ લાગતા નથી.આવા સમયે પ્રેમીઓએ ખામોશ, નિ:શબ્દ બની જવું પડે છે. કોઈને એટલું ચાહતા હોય, એ વ્યક્તિ એટલી બધી, એટલી બધી વહાલી હોય, પ્રિય હોય કે એને ક્યારેય કોઈ દ્વારા વ્યક્ત ન કરી શકાય. દરેક વિષય પર,દરેક ઘટના પર તેઓ લાંબુ ભાષણ આપી શકશે. દેશ-દુનિયાની બધી માહિતી એમની પાસે મળી રહેશે કે તેમના ગામ- શહેરની તમામ સમસ્યાઓના ઉપાય તેમની પાસે હશે, પરંતુ પોતાના મનમાં ઊઠતા સવાલોના જવાબો નથી હોતા અથવા હોય તો તેને હલ કરવાની આવડત હોતી નથી. લાગણીને શેર કરવી ખૂબ અઘરી છે.કારણ કે એ પર્સનલ ડાયરી છે. એના ક્રોસવર્ડ બધાને સમજાતા નથી અને વર્ડમાં એના સઘળા કોડ સમાતા નથી. એ શેર કરવા માટે ‘ટચ ઓફ હાર્ટ, મચ ઓફ આર્ટ” જોઈએ.